open-index/open-wikipedia-markdown huggingface dataset:
Moke

; Moke kin ferwize nei: 
* In Ingelske band oprjochte yn 1997, Moke (Ingelske band)
* In Nederlânske band oprjochte yn 2005, Moke (Nederlânske band)
* In tradisjoneel Yndonezyske drank, Moke (drank)
* In Yndiaask doarp, Moke (doarp)
The Kik

**The Kik** is in Nederlânske popgroep oprjochte yn 2011 yn Rotterdam. De band brocht yn 2012 syn debútalbum *Springlevend* út. The Kik hat acht studio-albums útbrocht. 

## Diskografy
### Studio-albums

### Cover-album

### Live-albums
Lucas Hamming

**Lucas Boudewijn Hamming** (Blaricum, 13 novimber 1993) is in Nederlânsk sjonger. 
Hamming brocht yn 2015 syn debútalbum *HAM* út. Lucas Hamming hat trije studio-albums útbrocht.

## Diskografy
### Studio-albums
Rondé

**Rondé** is in Nederlânske popgroep oprjochte yn 2014 yn Utert yn opdracht fan de Herman Brood Academie. De band brocht yn 2017 syn debútalbum *Rondé* út. Rondé hat twa studio-albums útbrocht. 

## Diskografy
### Studio-albums
Henny Vrienten

**Hendrikus Cornelis Jacoba Vrienten** (Hilvarenbeek, 27 july 1948 – 25 april 2022), wie in Nederlânsk sjonger, bassist, gitarist en pianist. Hy waard benammen bekend as de sjonger fan de band Doe Maar.

## Kariêrre
Yn de jierren sechtich spile er yn ferskate popgroepen, wêrûnder yn *Les Cruches*. Yn de jierren santich skreau er muzyk foar oare artysten, wêrûnder twa Ingelsktalige nûmers foar it krystalbum út 1975 fan The Cats.

### Doe Maar
Yn 1980 waard Vrienten frêge om sjonger en bassist te wurden by de band Doe Maar as ferfanger fan de opstapte Piet Dekker. Mei Doe Maar hat Vrienten fjouwer studio-albums útbrocht

### Vreemde Kostgangers (2016-2021)
Yn 2016 rjochte er tegearre mei George Kooymans fan de Golden Earring en Boudewijn de Groot de groep Vreemde Kostgangers op. Mei Vreemde Kostgangers hat Vrienten twa studio-albums útbrocht.

### Solo karriêre
Al fan de jierren 70 ôf wie Vrienten aktyf as solo-artyst; hy brocht ûnder de namme *Ruby Carmichae* twa singles út en ûnder de namme *Paul Santos* in studio-album. Yn 1977 gie er mei Ernst Jansz en Bouwdewijn de Groot op toernee. Yn 1984 brocht er it studio-album Geen ballade út, de earste ûnder syn eigen namme. Solo hat er sân studio-albums útbrocht.

## Privee en ferstjerren
Henny Vrienten boaske yn 1984 foar it earst. Hy krige twa soannen en in famke út dat houlik. Yn 2000 skate er en in jier letter boaske er Gala Veldhoen, dêr't er twa soannen mei krige.

Op 25 april 2022 makke konsertorganisator Mojo Concerts buorkundich dat Henny Vrienten yn de âldens fan 73 jier ferstoarn wie. Hy wie al in skoftke siik.

## Diskografy
### Albums
Paceshifters

**Paceshifters** is in Nederlânske rockband oprjochte yn 2008 yn Wijhe, Oerisel, troch de bruorren Dokman. De band brocht yn 2010 syn debútalbum *One For The Road* út. Paceshifters hat fjouwer studio-albums en ien live-album útbrocht.

De band gie yn 2023 op toernee as tributeband fan de Australyske band Wolfmother. Trije jier letter yn 2026 werhellen se dit as tributeband fan it Amerikaanske Nirvana, fanwegen it 35-jierrich bestean fan it album Nevermind.

## Diskografy
### Studio-albums

### Live-albums
Jedi (betsjuttingsside)

"**Jedi**" hat yn de Wikipedy ferskate betsjuttings:

*Jedi, fiktive neifolgers fan in religieus kleure kriichsdissipline yn 'e *Star Wars*-franchise
**Jedi-folkstellingsfenomeen, it ferskynsel dat lju dy't by folkstellings net antwurdzje wolle op fragen oangeande harren religieuze opfettings, sizze dat se "Jedi's" binne
**jediïsme, in nije religy op basis fan 'e opfettings fan 'e Jedi 
**[[Star Wars: Episode VI – Return of the Jedi]]*, in Amerikaanske film út 1983
**[[Star Wars: Jedi Knight]]*, in fideospultsje út 1995
*''Jedi'' (liet), in liet fan Melp Mene út 2008
*JEDI, in ynstrumint yn 'e romtesonde Juno
*Joint Enterprise Defense Infrastructure (JEDI), in kontrakt foar it brûken fan cloudromte fan it Amerikaansk Ministearje fan Definsje
Nielson (sjonger)

**Nielson** berne as **Niels Littooij** (Doardt, 28 desimber 1989) is in Nederlânsk sjonger. Nielson begûn as rapper en makke fan 2009 oant 2011 diel út fan de troch telefyzjestjoerder Nickelodeon oprjochten popgroep Zirkus Zirkus. Mei Zirkus Zirkus hat Nielson ien studio-album útbrocht. Nei it stoppen fan Zirkus Zirkus gie Nielson fierder as sjonger. Yn 2012 die Nielson mei oan de talintejacht *De beste singer-songwriter van Nederland*. Nielson brocht yn 2014 syn debútalbum as solo-artyst út. Nielson hat solo fjouwer studio-albums útbrocht. 

## Diskografy
### Albums
Monastisisme

**Monastisisme** (fan it Aldgrykske μοναχός, *monachos*, fan μόνος, *monos*, "allinne") is in religieuze libbenswize wêrby't men eltse wrâldske oanstriid ôfswart om jin folslein ta te wijen oan spiritueel wurk. Yn 'e kristlike kontekst betsjut soks yn 'e regel yntrede yn it kleaster as in mûnts of in non. Yn in protte kristlike denominaasjes, benammen de Roomsk-Katolike Tsjerke en de Eastersk-Otterdokse en Oriïntaalsk-Otterdokse tsjerken, spilet monastisisme by it leauwe in wichtige rol. Ek yn it hindoeïsme, it boedisme en it jaïnisme is it sterk oanwêzich, sij it yn in oare foarm. Sa komt yn it hindoeïsme de *[[sādhu]]* foar, de libbene hillige, dy't in omdoarmjend bestean liedt. Yn oare godstsjinsten wurdt monastisisme bekritisearre en net praktisearre, lykas yn 'e islaam en it soroästrisme, of spilet it mar in marzjinale rol, lykas yn it joadendom. In protte lju dy't in monastyske libbenwize folgje, wenje yn kleasters, dy't behalven yn it kristendom ek yn it boedisme rûnom foarkomme. De muorren fan it kleaster binne benammen bedoeld om harren fysyk te skieden fan 'e sekuliere wrâld, sadat de tawijing oan spiritualiteit makliker wurdt.
Sith

De **Sith** binne in fiktive ridderoarder út 'e ''Star Wars''-franchise. Alle oanhingers fan 'e Sith-kultus mei-inoar wurde de **Ivige Sith** (Ingelsk: *Sith Eternal*) neamd. Hja binne de wichtichste antagonisten út 'e ''Star Wars''-films en it folsleine tsjinstelde fan harren aartsfijannen, de Jedi. De Sith waarden yntrodusearre yn *[[Star Wars: From the Adventures of Luke Skywalker]]*, de ferboeking fan 'e earste ''Star Wars''-film, dy't yn 1976 útkaam, in jier foàr de film. De Sith Oarder wurdt yn 'e *Star Wars*-films ôfskildere as in boasaardige, oerâlde, monastyske kultus fan boppenatuerlik bejeftige persoanen, dy't yn al harren dwaan dreaun wurde troch har longerjen op 'e oerhearsking fan it hiele Stjerrestelsel en op wraak tsjin 'e Jedi. Ferskate oare persoanen en groepen yn 'e *Star Wars*-franchise dy't de protagonisten tsjinwurkje, lykas de op winst beluste Hannelsfederaasje, de separatistyske Konfederaasje fan Unôfhinklike Stelsels, it diktatoriale Galaktysk Keizerryk en de út 'e restanten fan it keizerryk opsteande Earste Oarder, wurde allegear direkt of yndirekt oanstjoerd troch de Sith.

De Sith meitsje, krekt as de Jedi, gebrûk fan de Krêft, in boppenatuerlike enerzjy dy't har skynber boppeminsklike krêften jout, lykas telekineze, telepaty, foarkennis fan takomstige foarfallen en it manipulearjen fan fysike enerzjy. Se jouwe har oer oan negative emoasjes as hate en agresje en brûke sadwaande de tsjustere kant fan 'e Krêft, wylst de Jedi gebrûk meitsje fan 'e ljochte kant. De Sith binne fan natuere absolutistysk en totalitêr en hingje de opfetting oan dat alle oaren òf bûnsgenoaten binne, òf fijannen. Harren filosofy omfiemet fierders in leauwe yn persoanlike frijheid foar harrensels tsjin eltse priis, wêrby't dy priis sûnder útsûndering troch oaren betelle wurde moat. Krekt as de Jedi jouwe de Sith foarkar oan 'e ljochtsabel as wapen. Oars as by de Jedi is it limmet fan 'e sabels fan 'e Sith read fan kleur.

Neffens de *Star Wars*-kanon (sûnt 2014) waard de Sith Oarder 5.000 jier foarôfgeande oan 'e foarfallen yn 'e film *[[Star Wars: Episode&nbsp;IV&nbsp;– A&nbsp;New Hope]]* stifte. Neffens de *Star Wars Legends* (it kompleks fan romans en romansearjes dat yn 2014 troch Disney retcond waard) wie dat 6.900 jier foar dy film. Wylst der tûzenen Jedi njonken inoar bestean kinne, binne der altyd mar twa Sith: in master en syn learling. De kultuer fan 'e Sith is ien fan oanhâldende selsferwoastging en werútfining, mei't in learling inkeld in master wurde kin troch syn master te fermoardzjen. Dat bart as de master (faak troch âlderdom) selsfoldien rekket en swakte begjint te toanen. Yn 'e kultuer fan 'e Sith binne dingen as dieverij, ferrie en sabotaazje hiel normaal, en moard is akseptabel as de dieder soarget dat er net pakt wurdt. Se leauwe dat se in kosmysk mandaat hawwe dat harren it rjocht jout op 'e allinnehearskippij oer it Stjerrestelsel, en dat Jedi harren wjerholden hawwe fan wat har berterjocht wie. Harren hate tsjin 'e Jedi ken sadwaande gjin grinzen.

## Sjoch ek
*Jedi
*de Krêft
*ljochtsabel
Luminize

**Luminize** wie in Nederlânske hardrockband fan Kroatysk komôf, oprjochte yn De Haach en wie aktyf tusken 2012 en 2019. Yn 2016 brocht de band it album *All or nothing* út. Yn 2018 die Luminize mei oan talintejacht *The Voice of Holland*.

## Albums
### Studio-albums
Kraantje Pappie

**Kraantje Pappie** berne as **Alex van der Zouwen** (Rozenburg, 1 july 1986) is in Nederlânske sjonger. Kraantje Pappie brocht yn 2012 syn debútalbum *Crane* út. Kraantje Pappie hat sân studio-albums útbrocht. 

## Diskografy
### Studio-albums
Stedum

**Stedum** (Grinslânsk: *Steem*) is in doarp yn de Grinslânske gemeente Iemsdelta.

## Skiednis
Stedum stiet bekend as it eartiidske wenplak fan jonker Adriaan Clant (1599-1665), dy't de 14e-iuwske boarch Nittersum bewenne en yn de Ommelanner Steaten ôffurdige wie. Clant hearde yn 1648 ta de ûndertekeners fan de Frede fan Munster. Syn grêfmonumint waard yn 1670-1672 makke troch Rombout Verhulst en stiet noch jimmeroan yn it koer fan de 13e-iuwske romanogoatyske Bartoloméustsjerke. De boarch Nittersum waard yn 1818 ôfbrutsen.

Oant 1990 wie Stedum it haadplak fan de gemeente mei deselde namme. Ta de gemeente Stedum hearden ek de doarpen en buorskippen Dijkum, Garsthuizen, Garsthuizervoorwerk, De Harde, Krangeweer, Lutjewijtwerd, De Vennen, Vierburen, De Weer en Westeremden.

It plak waard útwreide mei nijbou oan de eastlike kant fan it doarp. It leit yn 'e reden dat de takomstige nijbou dêr ek plakfine sil. 

It stasjon Stedum leit oan in halte oan it spoar fan Grins nei Delfsyl. It âlde stasjonsgebou waard yn 1973 ôfbrutsen. Stedum hat in beskerme doarpsgesicht en ferskate ryksmonuminten.

## Evenminten
Yn it kafee 't Oude Raedthuys wurdt sûnt 2002 seisris yn 't jier de "Eerste Groninger Voorlees- en Vertelsalon" holden.

## Galery

Stedum - gemeentehuis (2).jpg|It âlde gemeentehûs (Jan Benninga, 1926)
Stedum - gereformeerde kerk.jpg|Grifformearde tsjerke (1876)
Stedum - woonhuis onder zadeldak tussen topgevels.jpg|Wente yn Stedum
Stedum - begraafplaats - toegang.jpg|Tagong ta it begraafplak fan Stedum
Stedum, straatpanorama Delleweg IMG 9053 2019-04-07 12.48.jpg|Strjitpanorama Delleweg


## Sjoch ek
Bartoloméustsjerke (Stedum)
Syd Barrett

**Roger Keith (Syd) Barrett** (Cambridge, 6 jannewaris 1946 - 7 july 2006) wie in Ingelsk sjonger en gitarist. Hy is bekend as ien fan de oprjochters fan Pink Floyd

## Karriêre
### Pink Floyd (1965-1968)
Syd Barrett wie yn 1965 de orzjinele sjonger en gitarist fan Pink Floyd. Fanwegen syn ferslaving oan drugs en syn dêrtroch ûnfoarsisbere gedrach waard gitarist Syd Barret, yn 1968 ûntslein. Mei Pink Floyd hat Barret twa studioalbums útbrocht, en is al ien fan de skriuwers fan in tal Pink Floyd nûmers op it tredde album fan Pink Floyd. De nûmers *Shine On You Crazy Diamond* en *Wish You Were Here* binne opdroegen oan Barret.

### Solo karriêre (1968-1970)
Nei syn ûntslach by Pink Floyd  gie Barret solo fjirder Yn jannewaris 1970 kaam it album *The Madcap Laughs* út. Solo hat Syd Barret ek twa studioalbums útbrocht.

## Priveelibben
Syd Barrett waard berne yn Cambridge Cambridgeshire Ingelân as fjirde yn in gesin fan fiif. Syn heit wie patolooch. Yn 1965 gie Barrett nei Londen om in keunstoplieding te dwaan. Nei syn karriêre as muzikant libbe Barrett oan't syn dea as keunstskilder yn it âlderlik hûs yn Cambridge. Der waard in soad spekulearre oer de geastestastân fan Syd Barrett. In soad neamden him skizofreen, alhoewol't er net alle symptomen fertoande foar dizze oandwaning. De diagnoaze fan bipolêre steurnis waard ek neamd. Oare boarnen hâlde dan wer út dat Syd Barrett it syndroom fan Asperger hie. Barretts famylje hat lykwols nea gegevens frijjûn oer de psychyske tastân fan harren famyljelid dus dat bliuwt spekulaasje. Wol is der troch de famylje befêstige dat Barrett ea yn in priveeklinyk opnommen waard, mar sûnder dat dêr terapy of medisinen oan ferbûn wie. Syd Barret ferstoar op 7 july 2006 oan pankreäskanker.

## Diskografy
### Studio-albums
Molly Geertsema

**Willem Jacob (Molly) Geertsema** (Utert, 18 oktober 1918 - Wassenaar, 27 juny 1991) wie in Nederlânske politikus en bestjoerder út namme fan de VVD.

## Biografy
### Komôf
Geertsema kaam út in famylje fan ûndernimmers en politisy en wie de soan fan Johan Herman Geertsema, mei-eigener fan it bankiershûs Geertsema, Feith en Co. yn Grins. Syn oerpake Johan Herman Geertsema wie lid fan sawol de Earste as de Twadde Keamer fan de Steaten-Generaal, twa kear minister fan Ynlânske Saken en tusken 1878 en 1893 kommissaris fan de Kening fan de provinsje Oerisel, wylst syn pake Wilhelm Jacob Geertsema mei tuskenskoften lid fan de Twadde Keamer wie. Syn âldomke Carel Coenraad Geertsema wie fan 1893 oant 1917 kommissaris fan de Keninginne fan Grinslân en ek in pear jier lid fan de Earste Keamer. 

### Karriêre
Molly Geertsema gie earst nei de iepenbiere skoalle *Instituut Wolters* fan 1924 oant 1930 en dêrnei nei it Twadde Gymnasium yn De Haach, dêr 't er yn 1937 ôfstudearre. Yn syn studintetiid wie er yn de perioade 1945 -1946 praeses fan it Leidsch Studenten Corps. Nei ôfrin fan syn rjochtestúdzje wie Geertsema fan 1947 oant 1953 yn Leien aktyf as repetitor foar it fak boargerlik rjocht. Hy wie letter aktyf yn it gemeentebestjoer en as amtner fan Ynlânske Saken.

Yn 1959 debutearre hy as Twadde Keamerlid yn de lânspolityk, letter kombinearre hy it fraksjefoarsitterskip mei it amt fan boargemaster fan Wassenaar. Hy wie minister fan Ynlânske Saken en sicepremier yn de kabinetten Biesheuvel I en Biesheuvel II.

Hy waard yn 1973 kommissaris fan de Keninginne yn Gelderlân en wenne yn it kastiel Middachten. Nei syn pinsjonearring as kommissaris wie er noch fjouwer jier Earste Keamerlid.

Geertsema wie fanwegen syn (affektearre) tongfal foar in soad minsken it prototype fan de liberale boargerhear. Hy stie yn de VVD lykwols links fan it midden, benammen troch syn pleit foar gearwurking mei de PvdA en foar gelikense rjochten fan homoseksuelen.

## Keppelingen om utens
* J. Bosmans, 'Geertsema, Willem Jacob (1918-1991)', yn: ''Biografisch Woordenboek van Nederland'' 6
* Parlement.com - biografy
* VVD geschiedenis - biografy
Waylon (sjonger)

**Waylon** berne as **Willem Bijkerk** (Apeldoarn, 20 april 1980) is in Nederlânske sjonger.
Yn syn jonge jierren wie Waylon de stem fan it Telekids ferske *Harry de Hengst* dat hearde by in spultsje yn it telefyzjeprogramma . Yn 2008 die Waylon mei oan de talintejacht *Holland's Got Talent*. Waylon brocht yn  2009 syn debútalbum *Wicked ways* út. As lid fan The Common Linnets helle er it twadde plak by it Eurofyzjesjongfestival 2014. Yn 2018 fertsjinwurdige Waylon Nederlân foar de twadde kear op it Eurofyzjesjongfestival mei it nûmer *Outlaw in 'em*, hy behelle yn de finale in achtjinde plak. Waylon hat seis studio-albums útbrocht. 

## Diskografy
### Studio-albums

#### The Common Linnets
Richard Wright (toetsenist)

**Richard William Wright** (Londen, 28 july 1943 - 15 septimber 2008) wie in Ingelsk toetsenist. Hy is bekend as ien fan de oprjochters fan Pink Floyd

## Karriêre
### Pink Floyd (1965-1979)
Richard Wright wie yn 1965 ien fan de oprjochters fan Pink Floyd. Hy spile yn 'e earste jierren in wichtige rol en brocht ferskate nûmers yn yn it repertoire fan 'e band. Letter soe Wright him minder dwaande hâlde mei it skriuwen fan teksten, en him mear talizze op it skriuwen fan ynstrumintale nûmers. By de opnamen fan The Wall waard hy troch Roger Waters oan de kant set, it resultaat fan sawol groeiende ûnmin tusken Waters en Wright, en ek fan persoanlike problemen. Hy waard lykwols wol as sesjemuzikant ynhierd by de toernee dy't folge op it ferskinen fan The Wall. Mei hat Richard Wright offisjeel tsien studioalbums útbrocht. 

### Solo karriêre
Syn earste soloprojekt wie it album Wet Dream yn 1978. Ek brocht er noch in tal albums út mei oare muzikanten ûnder oaren yn 1970 mei earder Pink Floyd sjonger Syd Barrett. Yn 1996 kaam syn twadde solo-album út hjirop wurke Wright gear mei Sinéad O'Connor. Solo hat Richard Wright twa studioalbums útbrocht. 

## Priveelibben
Yn 1964 boaske  Wright mei *Juliette Gale* sjongeres fan ien fan de bands dy't foarôf giene oan Pink Floyd hja giene yn 1982 by inoar wei. Nei Gale boaske Wright yn 1984 mei *Franka* dit houlik duorre oant't 1994. Yn 1995 gie er foar de tredde kear in houlik dis kear mei *Mildred Hobbs* it hâld stân oant 2007. Wright hat twa bêrn út de lêste twa houliken. Yn 2008 ferstoar Richard Wright op 65 jierrige leeftiid oan de gefolgen fan longkanker. 
.
## Diskografy
### Albums
David Gilmour

**David Jon Gilmour** (Cambridge, 6 maart 1946) is in Ingelsk gitarist en sjonger. Hy is bekend as sjonger en gitarist fan Pink Floyd

## Karriêre
### Pink Floyd
David Gilmour kaam yn 1967 by Pink Floyd as ûndersteuning fan syn freon Syd Barrett dy't ta gefolch fan drugs it paad bjuster wie, mar al rap moast Gilmour Barrett folslein ferfange. Doe't Roger Waters nei rûzje yn 1985 de groep ferliet, waard Gilmour de nije lieder fan Pink Floyd.

### Solo karriêre
Njonken syn karriêre by Pink Floyd brocht er ek soloalbums út en spile yn de stille perioades fan Pink Floyd by tal fan grutte artysten as sesjemuzikant, of produsearre ek sels. Solo hat Gilmour fjouwer studioalbums útbrocht.

## Priveelibben
Gilmoure waard berne yn Cambridge, Cambridgeshire, Ingelân, as soan fan in heechlearaar Soölogy. Yn 1962 begûn David oan in studzje moderne talen. David Gilmour hat twa kear troud west, yn 1975 boaske er mei Amerikaansk model Virginia Hasenbein, hja krigen fjouwer bêrn, yn 1990 gie it pear nei fyftjin jier útinoar. Yn 1994 boaske David op 'e nij no mei skriuwster Polly Samson mei har hat Gilmour trije bêrn op 'e wrâld setten. 

## Diskografy
### Albums
Solwerd

**Solwerd** (Frysk: Solwert) is in doarpke oan de eastlike kant fan Appingedam yn de Grinslânske gemeente Iemsdelta. Tsjintwurdich is it doarp eins ûnderdiel fan de wenwyk Appingedam-East woarn. Foar postkoades en adressen leit Solwerd yn Appingedam.

## Skiednis
Solwerd stamt fan 'sol', itjinge dobbe betsjut, en 'wier'; de ferklearring fan de namme is in wier yn in sompige omjouwing. Nei alle gedachten hie it doarp sûnt de 13e iuw in eigen, oan Sint-Jakobus wijde, parochytsjerke. Foar dy tiid foel Solwerd ûnder it kerspel Marsum.  

Foar de reformaasje wie Solwerd in beafeartsplak. Oan it begjin fan de 16e iuw waard (likernôch op it plak fan de tsjintwurdige rotonde oan it ein fan de Beatrixwei) in kapel fan it Hillich Sakramint boud nei't manlju in sulveren tsjelk mei trije hosty's út de tsjerke stellen hiene. De hosty's waarden driuwend en opljochtsjend yn in sleat werom fûn en om dat wûnder te betinken waard oer dat plak in kapel boud. Under it heechalter lei in stiennen trep nei de sleat dêr't wetter helle wurde koe, dat, sa tochten de minsken, genêskrêftich wie. It wûnder liede ta in soad oanrin fan pylgers en dus ek in soad ynkomsten, mar ek ta in skeel tusken de tsjerklike autoriteiten en de pastoar fan Solwerd oan de iene kant, en de pastoar fan Appingedam oan de oare kant oer de rjochten op dy ynkomsten. In skikking makke yn 1523 in ein oan dat skeel en paus Klemens VII befêstige dy skikking twa jier letter nochris. 
   
Nei't de 13e-iuwske Jakobustsjerke by de belegering fan Appingedam yn 1536 ôfbaarnd waard, waard de beafeartskapel in parochytsjerke. Mei de Reduksje fan Grins waard de tsjerke yn 1594 protestantsk, mar ferskate opdrachten fan de synoade om de kapel te ferkeapjen en de put ticht te smiten waarden net útfierd. It duorre noch oant yn it lêste fearn fan de 18e iuw dat de put lang om let tichtsmiten waard. Yn 1738 waard lang om let ek de kapel ôfbrutsen nei't op it plak fan de âlde Jakobustsjerke de tsjintwurdige klassisistyske tsjerke boud waard. De weem (pastorije) mei yn de foarbou in gevelstien fan 1554 bleau út dy tiid wol bewarre.  

De eartiidske boarch fan it doarp wie in stienhûs, dêr't fierder net in soad fan bekend is. Yn 1530 wurdt de boarch foar it earst neamd. De iennige bekende eigner wie Eppe Baukens, besibbe oan de famylje Gockinga.

Troch it sluten fan in ferpleechhûs yn Solwerd is it tal ynwenners yn 2017 foars ôfnommen. Op it plak fan it ferpleechhûs sille de ierdskoddingsbestindige gebouwen foar in nije skoallemienskip boud wurde foar likernôch 1.700 learlingen. 

## Sjoch ek
* Tsjerke fan Solwerd
Nona (sjongeres)

**Nona** folsleine namme **Nona van der Wansem** (Odiliapeel, 31 july 1993) is in Nederlânske sjongeres. Nona  brocht yn 2019 it album *Nona* út. 

## Diskografy
### Studio-albums
The Bluebirds

**The Bluebirds** is in Nederlânske Popgroep oprjochte yn 2017 troch de sjongeressen Elske DeWall, Krystl Pullens en Rachèl Louise.  De band brocht yn 2018 it album *Sisters* út. Yn 2020 ferliet sjongeres Elske DeWall om mear tiid te hawwen foar har solokarriêre. 

## Diskografy
### Studio-albums
Son Mieux

**Son Mieuxs** is in Nederlânske rockband oprjochte yn 2015 yn De Haach.  De band brocht yn 2019 it album *Faire de Son Mieux* út.

## Diskografy
### Studio-albums
Wolfmother

**Wolfmother** is in Australyske hardrockband oprjochte yn 2000 yn Sydney. De band brocht yn 2005 syn debútalbum *Wolfmother* út. De band hat in rûzich bestean mei meardere wikselingen yn de besetting. Wolfmother hat seis studio-albums útbrocht. 

## Diskografy
### Studio-albums
Hoth (betsjuttingsside)

"**Hoth**" hat yn de Wikipedy ferskate betsjuttings:

*Hoth, in fiktive planeet út 'e *Star Wars*-franchise
*Hoth, in oare namme foar de Germaanske god Hoder of Höðr
*Hoth, Inc., in Noardamerikaanske holding foar beskate loftfeartmaatskippijen
*HotH, in ôfkoarting foar *[[Houses of the Holy (album fan Led Zeppelin)|Houses of the Holy]]*, in album fan Led Zeppelin út 1973
Hoth

**Hoth** is in fiktive iisplaneet út 'e ''Star Wars''-franchise, dy't bekend waard troch de iepeningssekwinsje fan *[[Star Wars: Episode&nbsp;V&nbsp;– The Empire Strikes Back]]*, út 1980. It is de sechsde planeet yn in planetestelsel mei deselde namme. Hoth is relatyf lyts en hielendal oerdutsen mei snie en iis. Nettsjinsteande it ûnoantreklike klimaat is de planeet bewenber, en der hawwe har hegere bistesoarten ûntjûn, mar it is der te kâld foar de ûntwikkeling fan yntelligint libben. Fan 'e fauna op Hoth wurde yn 'e film twa soarten toand: de wampa, in reuseftich rôfdier dat op twa skonken giet, en de grize sniehagedissen dy't tauntauns neamd wurde. 

Yn 'e film brûke de leden fan it Rebelleferbûn, dy't op Hoth in wichtige basis fêstige hawwe, de tauntauns as ryddieren foar it útfieren fan patrûljes. Oan it begjin fan 'e film wurde Luke Skywalker en syn tauntaun oanfallen troch in wampa. Luke ûntsnapt oan it rôfdier en wurdt úteinlik rêden troch Han Solo. As de rebellebasis troch in ferkenningsrobot fan it Galaktysk Keizerryk ûntdutsen wurdt, moat de basis halje-trawalje ûntromme wurde. Ear't de evakuaasje kompleet is, arrivearje Keizerlike stoarmtroepers, dy't mei AT-AT-rinners in oanfal op 'e basis begjinne. It gefjocht dat dan folget, komt neitiid bekend te stean as de Slach om Hoth. De rebellen hawwe ferliezen, mar witte foar it meastepart te ûntkommen.

De sênes op Hoth waarden by temperatueren fan fier ûnder it friespunt filme op 'e gletsjer Hardangerjøkulen, yn 'e neite fan Finse, yn Noarwegen. Foar de sênes fan 'e oanfal op 'e basis waarden miniatueren brûkt en suveringssâlt om snie nei te bearen.
Maan (sjongeres)

**Maan de Steenwinkel** (Utert, 10 febrewaris 1997) is in Nederlânske sjongeres. Maan die yn 2016 mei oan de talintejacht *The Voice of Holland*. Maan brocht yn 2020 it album *Onverstaanbaar* út. De teksten fan de lietsjes op it album binne ûnder oaren skreaun troch Jan Tekstra.

## Diskografy
### Studio-albums
Joe Buck

**Joe Buck** berne as **Sjoerd de Buck** (Terneuzen, 5 oktober 1995) is in Nederlânske sjonger. Joe Buck brocht yn 2020 it album *White Roses* út. Yn 2016 die Buck mei oan de talintejacht *De beste singer-songwriter van Nederland*. Yn 2021 wie er ien fan de dielnimmers oan it programma *Beste Zangers* dêr't ek earder The Gathering sjongeres Anneke van Giersbergen oan mei wurke.

## Diskografy
### Studio-albums
Merel Baldé

**Merel Catharina Baldé** berter bekend ûnder har artystenamme **MEROL** (Doardt, 10 febrewaris 1991) is in Nederlânske sjongeres. Merel brocht yn 2022 it album *Troostprijs* út. De teksten fan de lietsjes op it album binne ûnder oaren skreaun troch Jan Tekstra. 

## Diskografy
### Studio-albums
Roger Waters

**George Roger Waters** (Great Bookham, Greefskip Surry, 6 septimber 1943) is in Ingelsk bassist. Hy is bekend as oprjochter, bassist en lietsjesskriuwer fan Pink Floyd. Roger Waters is de heit fan toetsenist Harry Waters. 

## Karriêre
### Pink Floyd (1965-1985)
Roger Waters wie yn 1965 de orzjinele bassist en ien fan de oprjochters fan Pink Floyd. Yn 1985 stapte Waters mei rûzje út de band. Der bruts in perioade oan fan rjochtsaken en allerhanne juristerij, mei as ynset it rjocht om de namme Pink Floyd te brûken. Waters claimde it artistike brein fan de groep te wêzen, mar Nick Mason en benammen David Gilmour fierden oan dat sy ek gesichtsbepalend wiene. De rjochter stelde Waters yn it ûngelyk, mar kende him wol in oandiel yn de takomstige royaltys ta. Dat foarrjocht wie al earder Syd Barrett tafallen, lykwols sûnder rjochtsaak. Mei Pink Floyd had Waters alve studio-albums útbrocht. 

### Solo karriêre
Yn 1984 brocht Waters syn earste solo-album út, *The Pros and Cons of Hitch Hiking*, in plaat dy't doe tagelyk mei The Wall troch him skreaun wie. Op de plaat binne lange, stevige gitaarsolo's fan Eric Clapton te hearren. Solo hat Roger Waters fiif studio-albums útbrocht. 

## Priveelibben
Roger Waters waard berne yn Great Bookham, greefskip Surry, Ingelân, as soan fan in luitenant dy't seis moane foar't er berne waard omkaam by de lâning by Anzio yn Itaalje. Dat barren hat altyd fan grutte ynfloed west op it libben en de lietsjes fan Waters. Waters is fiif kear boaske en hat twa bêrn.

## Diskografy
### Albums
The Piper at the Gates of Dawn

** The Piper at the Gates of Dawn** is it debútalbum fan Pink Floyd. It album waard tusken 21 febrewaris en 21 maaie 1967 opnaam en trije moanne letter op 5 augustus 1967 útbrocht. Acht fan de alve nûmers binne allinne skreaun troch sjonger en gitarist Syd Barrett.

## Spyllist

## Singles

## Muzikanten
* Syd Barrett – Sang & Gitaar
* Richard Wright – Toetsen
* Roger Waters – Bas
* Nick Mason  – Drums
A Saucerful of Secrets

**A Saucerful of Secrets** is it twadde album fan Pink Floyd. It album waard tusken 9 maaie 1967 en 3 maaie 1968 opnaam en op 29 juny 1968 útbrocht. It is it lêste Pink Floyd album dêr't sjonger en gitarist Syd Barrett dy't fanwegen syn ferslaving oan drugs en syn dêrtroch ûnfoarsisber gedrach ûntslein waard, op te hearren is. En it earste album mei David Gilmour dy't ynearsten by de band kaam wie ta stipe foar Barrett mar úteinliks syn ferfanger waard.

## Spyllist

## Singles

## Muzikanten
* Syd Barrett – Sang & Gitaar
* David Gilmour – Gitaar & Sang
* Richard Wright – Toetsen
* Roger Waters – Bas & Sang
* Nick Mason  – Drums
Nick Mason

**Nicholas Berkeley Mason** CBE (Birmingham, 27 jannewaris 1944) is in Ingelsk drummer. Hy is bekend as oprjochter, en drummer fan Pink Floyd. 

## Karriêre
### Pink Floyd
Nick Mason wie yn 1965 ien fan de oprjochters fan Pink Floyd. Hy is de iennige dy 't sûnt de oprjochting yn 1965 altyd diel útmakke hat fan de band. Mei Pink Floyd had Mason fjirtjin studio-albums útbrocht. 

### Solo karriêre
Yn 1981 brocht Mason syn earste solo-album út, *Fictitious Sports*, tegearre mei Carla Bley. Solo hat Nick Mason twa studio-albums útbrocht.

## Priveelibben
Nick Mason is twa kear boaske en hat twa soannen. Mason hat ek hobby-koereur west en hat in oantal kear meidien oan de 24 oeren fan Le Mans en hat in grut tal klassike raceauto's yn syn besit.

## Diskografy
### Albums
Marsum (Grinslân)

**Marsum** is in doarpke mei beskerme doarpsgesicht yn 'e Grinslânske gemeente Iemsdelta .

## Skiednis
It doarp ûntstie yn de iere midsiuwen troch it oanienriigjen fan in pear hûswieren. Op de sintrale wier waard yn de 12e iuw of krekt wat letter de oan Mauritius wijde tsjerke boud.  

Neffens in dokumint út 1344 bestie it doarp út twa helten of 'kluften' (in buorskip), nammentlik de Mentedakluft (Mentetaclowe) en de kluft om it tsjerkhôf (Hofsetenaclowe). Tegearre mei de pleatsen oan de oare kant fan de Heekt by Katmis (Heksetaclowa) foarmen hja de helte fan de rjochtstoel fan Holwierde en Marsum. De namme Menteda ferwiist ek nei in kluft yn it feanterijdoarp Siddebuorren, wêrfan't de earste bewenners faaks út Marsum kamen. De wier fan Marsum foarme it útgongspunt fan in kilometerslange stripe oanmakkerijen, dy't by Siddebuorren lâns rûn oant de eardere Siepsleat by Noardbroek. In dochterdelsetting fan Marsum is Solwerd oan it Damsterdjip, dy't nei alle gedachten yn de 13e iuw in eigen tsjerke krige.

Marsum waard yn de rin fan de tiid in echt doarp, dat lykwols yn de Frânske tiid by it Belis fan Delfsyl (1813-1814) hast folslein fan 'e kaart fage waard. 

De wier fan Marsum waard yn it begjin fan de 20e iuw foar it measte ôfgroeven. De radiale struktuer fan it doarp is lykwols bewarre bleaun. Njonken de tsjerke en it tsjerkhôf hat it doarp noch in pear pleatsen. Der rint mar ien wei nei it doarp, de dearinnende Marsumerwei.  

Noardlik fan Marsum waard oan de Marsumerwei ûnder Holwierde yn de jierren 1950 troch de Keninklike Loftmacht yn ferskillende bunkers it Navigaasjestasjon Grinslân boud, dy't oant 1964 yn gebrûk wiene.

## Sjoch ek
* Mauritiustsjerke (Marsum)
Mauritiustsjerke (Marsum)

De **Mauritiustsjerke** yn it Grinslânske Marsum (gemeente Iemsdelta) is in tsjerkegebou fan 'e Stifting Alde Grinslânske Tsjerken. De tsjerke heart ta de moaiste midsiuwske tsjerken fan de Grinslân en wurdt noch jimmeroan regelmjittich foar tsjinsten fan 'e Protestantske Tsjerke yn Nederlân brûkt.

## Skiednis

Oannommen wurdt dat de romaanske tsjerke yn 'e twadde helte fan 'e 12e iuw boud waard. De tsjerke wie yn 'e roomske tiid wijd oan de hillige Mauritius. Dendrogronologysk ûndersyk wiisde út dat it dak út it begjin fan 'e 14e iuw datearret. Der wurdt tocht oan it jiertal 1306, mar it is goed mooglik dat doe de kape fernijd waard.

By it Belis fan Delfsyl (1813-1814) yn 'e Frânske tiid waard it doarp hast folslein ferneatige. De lytse, ienskippige tsjerke mei in healrûn, smeller koer en in sealtektoer is it iennige gebou dat fan it eartiidske doarp oerbleaun is. De tsjerke stiet op in wierde, dy't yn 'e 19e iuw foar it grutste part ôfgroeven is. Op de apsis lizze saneamde muontsen en nonnen (holle en bolle dakpannen). De Mauritiustsjerke waard yn 'e jierren 1949-1951 restaurearre. 

## Ynrjochting

Mooglik hat de tsjerke eartiids in stiennen ferwulft hân. It hjoeddeiske balkeplafond datearret lykas de preekstoel út de 18e iuw. Njonken de behuzing fan it Hillich Sakramint is ek de piskina noch oanwêzich. De preekstoel datearret út 1792 en de banken binne nei alle gedachten noch deselden, dy't Jan Ates yn 1787 út Holwierde makke. It koerstek datearret foar in part fan foar de reformaasje en stamt út it midden fan 'e 16e iuw. Yn 'e westlike muorre is in iepening nei de toer ta, dêr't op 'e earste ferdjipping nei alle gedachten in kapel west hat. 

Yn 'e toer hinget in klok mei in ôfbyld fan Sint-Mauritius en de tekst *s.mauritius ben ick geheten marsum heeft mi laten geten ao 1620, joannes symon & anthonius filius & petrus joly galli me fecerunt* De trije klokkejitters Symon(heit en soan) en Joly hawwe mear klokken foar tsjerke yn Grinslân, Fryslân en East-Fryslân getten, lykas ek de klok fan it oanbuorjende Holwierde, dy't yn itselde jier getten waard.  

## Oargel
It oargel waard yn 1999 troch Winold van der Putten út Finsterwolde boud. It is in replika fan it midsiuwske Theophilusoargel, ferneamd nei de Benediktynske muonts Theophilus Presbyter (mooglik it pseudonym fan Roger fan Helmarshausen, 1070-1125). It ûntwerp fan it oargel is basearre op beskriuwings yn midsiuwske teksten fan û.o. Theophilus en op in ôfbyld yn it Rutland Psalter (± 1260). Ek op basis fan beskriuwings fan Theophilus waard yn 2006 troch de klokkejitter Simon Laudy yn it koer fan de tsjerke in klokkespul fan fjirtjin brûnzen klokken set.

## Keppeling om utens
* Disposysje oargel
Ummagumma

**Ummagumma** is it tredde studio-album en live-album fan Pink Floyd. It live-album waard op 27 april en 2 maaie 1969 opnaam yn de *Mothers Club*, Birmingham de studio-album waard opnaam yn de Abby Road Studios, de dûbeldalbum waard op 7 novimber 1969 útbrocht. 

## Spyllist

## Muzikanten
* David Gilmour – Gitaar & Sang
* Richard Wright – Toetsen
* Roger Waters – Bas & Sang
* Nick Mason  – Drums
Atom Heart Mother

**Atom Heart Mother** is it fjirde studioalbum fan Pink Floyd. It album waard tusken 1 maart – 26 july 1970 opnaam yn de Abby Road studios en op 2 oktober 1970 útbrocht.

## Spyllist

## Muzikanten
* David Gilmour – Sang & Gitaar
* Richard Wright – Toetsen
* Roger Waters – Bas & Sang
* Nick Mason  – Drums
Tsjerke fan Solwerd

De **Tsjerke fan Solwerd** is in gebou út 1783 yn it Grinslânske Solwerd, dat tsjintwurdich diel útmakket fan Appingedam. 

## Skiednis
It klassisktyske tsjerkegebou stiet op it plak fan in midsiuwske tsjerke, dy't nei in brân yn 1536 ôfbrutsen waard. Noardwestlik fan 'e hjoeddeiske tsjerke stie in kapel, dy't oer in sleat boud waard nei in hostywûnder. Nei de stelderij fan in tsjelk út 'e tsjerke waarden de hosty's nammentlik driuwend mei in ljochtsjend skynsel yn dy sleat werom fûn. De kapel waard in beafeartsplak en fan it heechalter rûn in trep nei de sleat, werfan't tocht waard dat it wetter genêskrêftich wie. De kapel waard nei de brân fan de midsiuwske tsjerke ek de parochytsjerke fan it doarp en nei de ynfiering fan 'e reformaasje in protestantsk tsjerkegebou. It soe lykwols noch lang duorje ear't de trep nei de sleat ôfsletten waard. 

Pas tsjin it ein fan 'e 18e iuw waard ek de âlde kapel ôfbrutsen en ferfongen troch de hjoeddeiske tsjerke op it plak fan 'e yn 1536 ôfbaarnde midsiuwske tsjerke. Jonkhear Adriaan Gerlacius makke de bou mooglik en nei't de tsjerke skansearre rekke yn de tiid fan it Belis fan Delfsyl (1813-1814) soe dyselde jonkhear op 'e nij jild jaan foar de restauraasje fan 'e tsjerke.  

De tsjerke waard yn de jierren 1970 restaurearre. Yn 2003 hat der noch in renovaasje plakfûn.   

## Klokkestoel
Njonken de tsjerke stiet in klokkestoel mei in klok út 1949, dy't skonken is troch de gemeenteleden oan 'e tsjerkfâldij. De oarspronklike klok waard yn de Twadde Wrâldkriich foardere troch de besetter. 

## Oargel
It oargel datearret fan 1860 en is ôfkomstich út de kontrijen fan Oosterhout. De Belgyske oargelmakker Henri Houtert feroare yn 1891 it oargel. Nei't it oargel yn 1914 yn in kapel stie fan it Pensionaat Sint-Anna yn Oosterhout waard it yn 1942 troch Adema nei Solwerd ferhûze, by de opbou fan it oargel yn Solwerd waarden der guon feroarings oanbrocht. Berend Veger en Winold van der Putten revisearren it ynstrumint yn 1993. It oargel besit ien manuaal en acht stimmen.
## Keppeling om utens
* Disposysje oargel
Rob Dekay

**Rob Dekay**, berne as **Rob Hameka** (Dimter, 8 jannewaris 1987), is in Nederlânske sjonger. Rob Dekay brocht yn 2016 syn debútalbum *Alles gaat voorbij* út. Yn 2020 die Dekay mei oan it tweintichste seizoen fan it telefyzjeprogramma *Wie is de Mol?* Oan it ein fan it seizoen die bliken dat Rob Dekay de Mol wie. Rob Dekay hat twa studio-albums útbrocht.

## Diskografy
### Studio-albums
Paul Elstak

**Paul Roger Elstak** artistenamme **DJ Paul Elstak** (De Haach, 14 jannewaris 1966) is in Nederlânske DJ. Paul Elstak groeide op yn in muzikale famylje, syn heit spile gitaar yn in jazz-groep. Yn 1987 waard Elstak oannaam as DJ yn in Rotterdamske diskoteek. Elstak brocht yn 1995 syn debútalbum *May the Forze Be with You* út. Yn 1995 behelle er mei in bewurking fan it Sunscreem nûmer *Love U More* syn earste top trije hit.  Paul Elstak hat twa studio-albums útbrocht.

## Diskografy
### Studio-albums
Lûkstriel

In **lûkstriel** is in apparaat mei it fermogen om in foarwerp fan in ôfstân nei in oar foarwerp ta te lûken. It konsept is (noch) fiktyf, en waard yn 1931 betocht troch de Amerikaanske skriuwer E.E. Smith foar syn science fiction-roman *Spacehounds of IPC*. De lûkstriel waard fan 'e 1960-er jierren ôf popularisearre troch de ferskate ''Star Trek''-tillefyzjesearjes en sûnt de 1970-er jierren troch de ''Star Wars''-films. Men kin dan tinke oan in romteskip dat mei syn lûkstriel in oar romteskip op 'sleeptou' nimt of de baan fan in asteroïde feroaret. Fan 'e 1990-er jierren ôf hawwe wittenskippers bodde om 'e lûkstriel ta wurklikheid te meitsjen, en dêrby hawwe se op mikroskopysk nivo in bytsje foarútgong boekt.
Wampa

In **wampa** (Ingelske útspr.: [ˈwɔmpə], likernôch: "û-ôm-puh") is in fiktive bûtenierdske libbensfoarm út 'e ''Star Wars''-franchise, dy't yntrodusearre waard yn 'e film *[[Star Wars: Episode&nbsp;V&nbsp;– The Empire Strikes Back]]* (1980). It is in grut, semy-selsbewust, kâldbloedich rôfdier, dat lânseigen is op 'e iisplaneet Hoth. Wampa's hawwe in tsjûke wite pels, hoarnen, lange klauwen en geane op twa skonken. Se binne trochinoar mear as 2&nbsp;m lang en ferskine fanwegen har kâldbloedigens hast net op radarapparatuer.

Wampa's libje ornaris solitêr, hoewol't se út en troch jeie yn ridels. Troch har wite hier, dat frijwol har hiele lichem oerdekt, kinne wampa's yn 'e op Hoth faak foarkommende sniestoarmen harren proai relatyf maklik oer it mad komme. Dy proai bestiet foar it meastepart út tauntauns, grutte twaskonkige reptilen. As se in proai te pakken hawwe, slepe wampa's dy mei nei harren iishoale, dêr't se de proai oan it dak ophingje oant se ree binne om him op te fretten.

## Sjoch ek
*Hoth
*tauntaun
Tauntaun

In **tauntaun** (Ingelske útspr.: [ˈtɔːntɔːn], likernôch: "tôn-tôn") is in fiktive bûtenierdske libbensfoarm út 'e ''Star Wars''-franchise, dy't yntrodusearre waard yn 'e film *[[Star Wars: Episode&nbsp;V&nbsp;– The Empire Strikes Back]]* (1980). It is in grut reptyl fan likernôch 2.50&nbsp;m heech, dat op twa skonken giet en lânseigen is op 'e iisplaneet Hoth. 

Tauntauns hawwe kwa lichemsfoarm wol wat wei fan reuseftige kangoeroes, hoewol't de foarm fan 'e efterpoaten folslein oars is. Se binne oerdutsen mei in tichte wite pels en hawwe in tsjûke ûnderhûdske fetlaach, wêrmei't se goed oanpast binne oan it ekstreem kâlde klimaat op Hoth. Nettsjinsteande dat oerlibje se it net as se de nacht yn 'e iepen loft trochbringe moatte. Tauntauns hawwe omleech wizende hoarnen, fjouwer noasters en in stjonkende lichemsrook, feroarsake troch in oaljige stof dy't ôfjûn wurdt troch har hûd.

De tauntaun is in omnivoar en fret foar it meastepart moas, koarstmoassen en skimmels, dy't op Hoth yn iisgrotten groeie. As iesiters romje se ek kadavers fan lytse kjifdieren op. Har eigen fleis is ûngaadlik foar minsklike konsumpsje, mar se binne de foarnaamste proaisoarte fan 'e wampa, in kâldbloedich sniemeunster dat ek lânseigen is op Hoth. 

Yn 'e film *[[Star Wars: Episode&nbsp;V&nbsp;– The Empire Strikes Back]]* hat it Rebelleferbûn op Hoth in geheime basis fêstige. De rebellen brûke nuete tauntauns as ryddieren foar it útfieren fan patrûljes. Yn 'e film *[[Star Wars: Episode&nbsp;VI&nbsp;– Return of the Jedi]]* hat de gangster Jabba de Hutt njonken de yn karbonyt beferzen Han Solo as jachttrofee in tauntaunkop oan 'e wand hingjen.
The Wall (album fan Pink Floyd)

**The Wall** is it njoggende studioalbum fan Pink Floyd. It album waard tusken desimber 1978 en novimber 1979 opnaam yn ferskaat tal studio's. It album waard op 30 novimber 1979 útbrocht. The Wall is it bêst ferkochte dûbeldalbum fan alle tiden mei in wrâldwide ferkeap fan 30 miljoen eksimplaren. It wie ek it lêste album fan Pink Floyd mei toetsenist Richard Wright By de opnamen fan The Wall waard hy troch Roger Waters oan de kant set, it resultaat fan sawol groeiende ûnmin tusken Waters en Wright, en ek fan persoanlike problemen.

## Spyllist

## Singles

## Muzikanten
* David Gilmour – Sang & Gitaar
* Richard Wright – Toetsen
* Roger Waters – Bas & Sang
* Nick Mason  – Drums

### Gastmuzikanten
The Final Cut (album fan Pink Floyd)

**The Final Cut** is it tsiende studioalbum fan Pink Floyd. It album waard tusken july en desimber 1981 opnaam yn ferskate studio's. It album waard op 21 maart 1983 útbrocht. The Final Cut is it lêste studio-album fan Pink Floyd mei Roger Waters yn 1985 stapte Waters mei rûzje út de band. 

## Spyllist

## Singles

## Muzikanten
* David Gilmour – Sang & Gitaar
* Roger Waters – Bas & Sang
* Nick Mason  – Drums

### Gastmuzikanten
* Michael Kamen – Piano, Harmoanium
* Andy Bown – Hammond oargel, piano
* Ray Cooper – Perkusje
* Andy Newmark – drums
* Raphael Ravenscroft – Saxofoan
* Doreen Chanter, en Irene Chanter - Eftergrûn sang
* National Philharmonic Orchestra
Diameter

In **diameter** is yn 'e mjitkunde in rjochte line dy't lutsen wurde kin tusken de beide punten fan in sirkel, in silinder of in bol dy't it fierste byinoar wei steane. It is teffens de lingte fan dy line. Dêrby rint de line troch it mulpunt fan 'e sirkel, silinder of bol. Elts fan 'e dielen fan 'e diameter tusken it mulpunt en it begjin- of einpunt is in straal. In diameter bestiet dus út twa stralen fan gelikense lingte. 

Etymologysk komt 'diameter' út it Gryksk, fan διάμετρος, *diametros*, fan δια-, *dia*-, dat "troch" betsjut, en μέτρον, *metron*, dat "(de) mjitte" betsjut.

Synonimen foar 'diameter' binne **midstreek** en **middelline**; dat lêste wurd is in lienfertaling fan it Nederlânske *middellijn*, dat oarspronklik betocht waard troch de sechstjinde-iuwske Nederlânske wiskundige Simon Stevin. Ek wurdt gauris it wurdt trochsneed brûkt as synonym foar diameter, dat as sadanich sels sa neamd wurdt yn it *[[Van Dale Groot Woordenboek van de Nederlandse Taal]]*. Mjitkundich doocht dat lykwols net, mei't in trochsneed eins it oerflak fan it snijflak is.
A Momentary Lapse of Reason

**A Momentary Lapse of Reason** is it alfde studioalbum fan Pink Floyd. It album waard tusken july en desimber 1981 opnaam yn ferskate studio's. It album waard op 21 maart 1983 útbrocht. It wie it earste Pink Floyd album sûnder Roger Waters. Der bruts foarôfgeande oan dit album in perioade oan fan rjochtsaken en allerhanne juristerij, mei as ynset it rjocht om de namme Pink Floyd te brûken. Waters claimde it artistike brein fan de groep te wêzen, mar Nick Mason en benammen David Gilmour fierden oan dat sy ek gesichtsbepalend wiene. De rjochter stelde Waters yn it ûngelyk.

## Spyllist

## Singles

## Muzikanten
*De yn [[1979]] ûntsleine Richard Wright wurdt neamd as bandlid mar wie in gastmuzikant.*
* David Gilmour – Sang & Gitaar
* Nick Mason  – Drums
* Richard Wright - Toetsen

### Gastmuzikanten
* Bob Ezrin – Toetsen & Perkusje
* Jon Carin – Toetsen
* Patrick Leonard – Keyboard
* Bill Payne – Hammond oargel
* Michael Landau – Gitaar
* Tony Levin – bas, Chapman Stick
* Jim Keltner – drums
* Carmine Appice – drums
* Steve Forman – Perkusje
* Tom Scott – Saksofoan
* John Helliwell – Saksofoan
* Scott Page – Saksofoan
* Darlene Koldenhoven, Carmen Twillie, Phyllis St. James en Donny Gerrard – Eftergrûn sang
The Division Bell

**The Division Bell** is it tolfde studioalbum fan Pink Floyd. It album waard tusken jannewaris en desimber 1993 opnaam yn ferskate studio's. It album waard op 28 maart 1994 útbrocht. 

## Spyllist

## Singles

## Muzikanten
*De yn [[1979]] ûntsleine Richard Wright wurdt neamd as bandlid mar wie in gastmuzikant.*
* David Gilmour – Sang & Gitaar
* Nick Mason  – Drums
* Richard Wright - Toetsen

### Gastmuzikanten
* Jon Carin – Piano
* Guy Pratt – Bas en Eftergrûn sang
* Tim Renwick – Gitaar
* Gary Wallis – Perkusje, Tsjerke klok, Drums
* Sam Brown, Claudia Fontaine, Durga McBroom, Carol Kenyon, Jackie Sheridan en Rebecca Leigh-White – Eftergrûn sang
* Dick Parry – Saksofoan
* Bob Ezrin – Keyboard, Perkusje
* Stephen Hawking – Stim
The Endless River

**The Endless River** is it trettjinde en lêste studioalbum fan Pink Floyd. It album waard gearstald út earder opnaam mar nea útbrocht wurk fan Pink Floyd en is op it nûmer Louder Than Words nei folslein ynstrumentaal. It album waard op 7 novimber 2014 útbrocht. 

## Spyllist

## Singles

## Muzikanten
* David Gilmour – Sang & Gitaar
* Nick Mason  – Drums
* Richard Wright - Toetsen †

### Gastmuzikanten
* Guy Pratt en Andy Jackson – Bas
* Bob Ezrin – Bas en Keyboard
* Jon Carin – Toetsen en Perkusje
* Damon Iddins en Anthony Moore – Keyboard
* Gilad Atzmon – Saksofoan en Klarinet
* Durga McBroom, Louise Marshal en Sarah Brown – Eftergrûn sang
* Stephen Hawking – Stim
Time (liet fan Pink Floyd)

***Time*** is in nûmer dat oarspronklik opnaam is troch Pink Floyd en útbrocht op *[[The Dark Side of the Moon]]*. Time wie it fjirde nûmer op it album en waard op 4 febrewaris 1974 as B-kânt fan de single *Us and Them*. 

## Oer it nûmer
Time giet oer hoe snel de tiid giet, de ferlerne jeugd en de koarte tiid fan it bestean.

## Muzikanten
* David Gilmour – Sang & Gitaar
* Richard Wright – Toetsen
* Roger Waters – Bas & Sang
* Nick Mason – Drums

### Gastmuzikanten
* Doris Troy, Lesley Duncan, Liza Strike en Barry St. John – Eftergrûnsang
Ruud van Hemert

**Rudolf Victor Constantijn Gijsbertus Maria (Ruud) van Hemert** (Amsterdam, 29 oktober 1938 – Wapserveen, 5 july 2012) wie in Nederlânsk film- en telefyzjeregisseur. Hy is benammen bekend wurden troch de spylfilm *[[Schatjes!]]* út 1984, dy't yn 1986 in ferfolch krige mei *[[Mama is boos!]]*. Ruud van Hemert wie in soan fan telefyzjeregisseur Willy van Hemert en dûnseres Miep Kronenburg. Syn broer Hans is muzykprodusint, syn suster Ellen wie aktrise. Ruud van Hemert ferstoar op 5 july 2012 oan de gefolgen fan kielkanker.
Money (liet fan Pink Floyd)

***Money*** is in nûmer dat oarspronklik opnaam is troch Pink Floyd yn de  *Abby Road studios* en útbrocht op it album The Dark Side of the Moon út 1973. Money wie it sechsde nûmer op it album en waard op 7 maaie 1973 útbrocht as earste single fan it album.

## Oer it nûmer
Dit nûmer is foaral bekend troch de rinkeljende kassa wêrmei 't it nûmer iepenet en dy de maat (7/4) oanjout. Ek de saksofoansolo, dy't healwei oergiet yn in gitaarsolo, is in bekend ûnderdiel fan it nûmer .De tekst fan it nûmer giet oer jild.

## Muzikanten
* David Gilmour – Sang & Gitaar
* Richard Wright – Toetsen
* Roger Waters – Bas & Sang
* Nick Mason  – Drums

### Gastmuzikant
* Dick Parry – Saksofoan
Shine On You Crazy Diamond

***Shine On You Crazy Diamond*** is in nûmer dat oarspronklik opnaam is troch Pink Floyd yn de Abby Road studios en útbrocht op it album Wish You Were Here út 1975. Shine On You Crazy Diamond bestie út ferskate dielen dy't ferparte wie oer it album, Shine On You Crazy Diamond part 1 waard op 15 septimber 1975 útbrocht as twadde single fan it album.

## Oer it nûmer
It nûmer is in oade oan Syd Barrett  de eardere sjonger en gitarist fan Pink Floyd dy't yn 1968 ûntslein waard fanwegen syn ferslaving oan drugs en syn dêrtroch ûnfoarsisbere gedrach. Waters besiket yn dizze oade safolle mooglik fan Barretts efterbleaune gefoelens te ferwurkjen. Syd Barrett wie ûnferwachts oanwêzich yn de studio by de opnamen fan ûnder oaren dit nûmer.

## Muzikanten
* David Gilmour – Sang & Gitaar
* Richard Wright – Toetsen
* Roger Waters – Bas & Sang
* Nick Mason  – Drums

### Gastmuzikanten
* Dick Parry – Saxofoan
* Venetta Fields en Carlena Williams – Eftergrûn sang